לוטה קורפוריישן

לוטה קורפוריישן (בהאנגול: 롯데 그룹 באנגלית: Lotte Corporation) הוא קונצרן דרום קוריאני רב לאומי, החמישי בגודלו בדרום קוריאה. בנוסף לכך, הוא גם יצרן הממתקים הגדול ביותר בדרום קוריאה.

קונצרן לוטה מורכב מכ-90 חברות בת, המעסיקות בסך הכל כ-60 אלף עובדים. החברות שבקבוצה פועלות במדינות רבות מסביב לעולם: סין, תאילנד, מלזיה, אינדונזיה, וייטנאם, הודו, ארצות הברית, הממלכה המאוחדת, רוסיה, הפיליפינים, פקיסטן ופולין.
והן עוסקות בתחומים שונים ומגוונים, כגון: ייצור ממתקים, משקאות, מלונאות, מזון מהיר, קמעונאות, שירותים פיננסים, תעשייה כימית, אלקטרוניקה, מחשוב, בנייה, הוצאה לאור, ובידור.

==היסטוריה==
ביוני 1948 לוטה הוקמה בטוקיו שביפן על ידי איש העסקים שין קיוק-הו שהיגר מקוריאה. פעילותה הראשונה הייתה מכירת מסטיקים.
באפריל 1967 לאחר שהחברה גדלה והתפתחה, שין הרחיב את פעילותה למולדתו שבדרום קוריאה, ופתח לה סניף מקומי בסיאול שעסק בייצור ממתקים.
ביוני 2010 לוטה רכשה את חברת E. wedel הפולנית אשר עסקה בייצור ממתקים ושוקולדים.
ביולי 2012 לוטה רכשה כ-65.3% ממניות חברת " Hi-Mart" תמורת כ-1.1 מיליארד דולר.

=== עלייתה של לוטה ===
לאחר הפשרת היחסים בין דרום קוריאה ויפן בשנות השישים החברה החלה לנטוע שורשים בקוריאה וצמחה יחד איתה מראשית תקופת התיעוש<ref name="forbes.com"></ref>. במהלך שנות השישים לוטה פעלה בעיקר בתעשיית המזון ובתעשיית האלומיניום. במהלך שנות השבעים לוטה החלה להתרחב לענפים נוספים בקוריאה עם פתיחת מלון לוטה הראשון, הקמת "לוטה יזמות" ורשת המזון המהיר "הלוטריה" ועם רכישת חברות כימיקלים ובניה <ref></ref>. שנות השמונים היו שנות הצמיחה המשמעותיות של לוטה בהן היא הרחיבה את עסקיה לארצות הברית, נכנסה לעולם ההייטק עם רכישת FUJIFILM והקימה את Lotte world.<ref name="scmp.com"></ref> בעשרים השנים האחרונות לוטה ביססה את מעמדה כעסק גלובלי ונכנסה לרשימת עשרת העסקים המצליחים ביותר באסיה. וב-2017 נפתח מגדל Lotte world  המשמש כמפקדה לניהול עסקי החברה, כבית מלון יוקרתי וכנקודת התצפית "שמי סיאול" <ref></ref>.

מייסד החברה, שין קיוק-הו, היגר מקוריאה ליפן בשאיפה להפוך לסופר.<ref></ref> במהלך שנות ה-40 הוא החליף את השאיפה הזו בשאיפותיו העסקיות, אך אהבתו לספרות לא נעלמה והיא קיבלה ביטוי בשם החברה שמבוסס על כינויה של הגיבורה הספרותית "שארלוט" מהנובלה "the sorrows of a young werther " שנכתבה במאה ה-18 על ידי הסופר הגרמני johann wolfgang von gotthe. השם מייצג את שאיפת החברה להיות אהובה על הבריות כפי ששארלוט נאהבה בעיני כל דמויות הסיפור.<ref></ref>

==לוטריה==
לוטריה (באנגלית: Lotteria) היא רשת מסעדות מזון מהיר במזרח אסיה אשר נוסדה בטוקיו שביפן בספטמבר 1972.
לרשת סניפים ביפן, דרום קוריאה, אינדונזיה, וייטנאם, קמבודיה ומיאנמר.
שם הרשת מורכב משתי מילים מחוברות, האחת "לוטה" שהיא שם חברת האם של הרשת, והשנייה "קפיטריה".

בשנת 1994 הרשת פתחה סניף בסין אך הוא נסגר בשנת 2003 בשל חוסר כדאיות כלכלית.

==לוטה מארט==
לוטה מארט (באנגלית: Lotte mart) היא היפרמרקט דרום קוריאני שנמצאת בבעלות חברת לוטה ועוסקת במכירת מגוון מצרכים, בגדים, צעצועים, מוצרים אלקטרוניים, וסחורות אחרות.
לוטה מארט פתחה את הסניף הראשון שלה בסיאול באפריל 1998, ובשנת 2006 היא פתחה את הסניף הראשון שלה מחוץ לגבולות דרום קוריאה.
נכון לאוגוסט 2011 ללוטה מארט 199 סניפים בסך הכל (92 בדרום קוריאה, 82 בסין, 23 באינדונזיה ו-13 בווייטנאם).

==החזקות נוספות==
לוטה מכניסה רווח שנתי בשווי 60 מיליארד דולר ומנהלת מעל 90 עסקים ברחבי העולם בענפי מזון, קמעונאות, כימיקלים, בנייה, ייצור, תיירות, פיננסים ומתן שירותים<ref name=":1"/>. 
בענף המזון לוטה מנהלת עסקי: קונדיטוריה, משקאות צ'ילסונג, ייצור מזון וממתקים, נסטלה-קוריאה, מרכזי מחקר ופיתוח  ועסקי מסעדנות<ref name="lotte.co.kr"></ref>.

בענף הקמעונאות לוטה מנהלת עסקי: כלבו, שוק, סופר, זכיינות רשת seven, חנויות קניות לבית, אתרי קניות, מוצרי טיפוח ובריאות, בתי קולנוע, חנויות בגדים וגידול וייבוא חקלאי<ref name="lotte.co.kr"/>.   

בענף הכימיקלים, בניה וייצור לוטה מנהלת עסקי: MCC, ייעוץ אנרגיה, ניהול בניה ועסקים, אלקטרומכניקה, אלומיניום, כימיקלים, וייצור מצלמות canon וfujifilm <ref></ref>.

ובענף התיירות, שירותים ופיננסים לוטה מנהלת עסקי: לוגיסטיקה גלובלית, השכרת רכבים, אתרי נופש, דיוטי פרי, קרן האומנות של לוטה, לוטה נכסים ופיתוח, המוסד של לוטה לאסטרטגיה עסקית וכלכלה, קרנות רווחה, מגרשי גולף, פארק השעשועים, אקדמיה, פיתוח נכסים, קבוצת בייסבול, קרן מלגאות, תקשורת, טיולים, מלונאות, פיננסים וכספומטים <ref></ref>  
* לוטה היי-מארט - Lotte Hi-Mart - רשת קמעונאות של מוצרים אלקטרוניים שהוקמה בשנת 1993. הרשת מפעילה כ-290 חנויות בדרום קוריאה.
* לוטה סינמה - Lotte Cinema - רשת בתי קולנוע שהוקמה בשנת 1999.
* לוטה קארד - Lotte Card - חברת כרטיסי אשראי שהוקמה בדצמבר 2002.
* לוטה וורלד - Lotte World - מתחם בילוי מרכזי בסיאול המורכב מ-2 פארקי שעשועים, אי מלאכותי אשר נבנה על אגם, מוזיאון, מלון יוקרה, מתקני ספורט, ובית קולנוע. המתחם נפתח לראשונה ביולי 1989 והוא זוכה למעל 7 מיליון מבקרים מדי שנה.
* לוטה מלונאות ונופש - Lotte Hotels and Resorts - רשת מלונות יוקרה שהוקמה במאי 1973.
* לוטה קפיטל - Lotte Capital - חברת פיננסים שהוקמה בנובמבר 1995.
* לוטה סרטי בידור - Lotte Entertainment films - חברת הפקות והפצה של סרטים שנוסדה בספטמבר 2003.

== סוגיות פוליטיות שנקשרו לחברה ==
הנשיא, פאק צ'ונג-הי, החליף את המודל הכלכלי של דרום קוריאה מכלכלת חקלאות לכלכלת תעשייה<ref name=":0"></ref>. לאחר נרמול יחסי קוריאה-יפן, ממשלת דרום קוריאה קיבלה נכסים שהולאמו על ידי יפן בתקופת הכיבוש ומכרה אותם בזול למשפחות המקורבות לשלטון<ref name=":0" />. נכסים אלו, לצד המדיניות לחיזוק התעשייה המקומית בעזרת מכסי מגן ועידוד ייצוא, איפשרו למשפחות המקורבות לשלטון, ובפרט למשפחת שין, להפוך את החברות שלהן לקונגלומרטים חוצי סקטורים וגבולות. הקשר בין הצ'יבולים לשלטון הקוריאני המשיך להתחזק ומנהלי תאגידים רבים שהורשעו בעבירות שוחד והעלמת מס זכו לחנינה מנשיאי קוריאה או לדחיית מאסר.<ref name=":0" /> פרשת השחיטות של הנשיאה פאק גונג-הייה הובילה לחקירות מקיפות בצ'יבולים הגדולים בקוריאה שהביאו להרשעת מנכ"ל החברה, שין דונג-בין<ref name="ReferenceA"></ref>.    

ב-2017 לוטה נקלעה למשבר עם ממשלת סין שפרץ לאחר שהיא נכנעה ללחץ מצד ממשלת דרום קוריאה ואישרה פריסת מערכות הגנה אווירית אמריקאיות בשטחיה. במהלך המשבר ממשלת סין החרימה 80% מעסקי לוטה בסין.<ref name="scmp.com"/>

== הסכסוך המשפחתי ==
מייסד לוטה, שין קיוק-הו, לא וויתר על מעמדו בחברה ולא מינה יורש באופן חד משמעי. היעדר יורש ברור הוביל ב-2015 לסכסוך פומבי בין שין דונג-ג'ו, הבן הבכור שהיה יורשו הרשמי של מנכ"ל החברה, לבין שין דונג-הי, הבן הצעיר שניהל את ענייני החברה בפועל משנת 2011. המאבק על ניהול החברה נגמר בניצחון שין דונג-הי, שנתמך על ידי בעלי המניות, ובהסרתו של שין דונג-ג'ו מהתפקידים הניהוליים של החברה<ref name="forbes.com"/>. הסכסוך הפומבי גרם לצניחה בערך המניות, לירידה של כ23 טריליון וון בשווי התאגיד <ref></ref>. ולפתיחת חקירה משטרתית מעמיקה על התנהלות התאגיד<ref name="bbc.com"></ref>.

== סוגיות משפטיות ==
במהלך 2016 חברת לוטה נמצאה תחת חקירות בנוגע לחשדות על העלמת מס, הוצאת כספים מקרנות במרמה והפרת אמונים<ref name=":1"></ref>. במסגרת ההליך המשפטי הוגשו כתבי אישום נגד 22 בעלי תפקידים בכירים בחברה.משפחת שין הואשמה בהעלמת מס בשווי 76 מיליון דולר והוצאת 46 מיליון דולר במרמה מקרנות החברה<ref name=":1" />. שין יאנג-ג'ה, ביתו של שין קיוק-הו ומנהלת "לוטה קניות" הורשעה במרמה והפרת המונים ונשפטה לשלוש שנות מאסר<ref name="bbc.com"/>. שין קיוק-הו עצמו נשפט לארבע שנות מאסר אך בשל גילו ומצבו הרפואי הוא לא נשלח לריצוי עונשו<ref name="forbes.com"/>.

בשנת 2018 שין דונג-הי, מנכ"ל לוטה הנוכחי, הורשע במתן שוחד לבכירים פוליטיים מסביבת הנשיאה לשעבר פאק גונג-הייה במטרה לזכות באישור לפתיחת חנויות דיוטי פרי נוספות ונידון לשלושים חודשי מאסר, אך גזר דינו נדחה בארבע שנים<ref name="ReferenceA"/>

==קישורים חיצוניים==
* 

==הערות שוליים==

קטגוריה:חברות דרום קוריאניות
קטגוריה:חברות הנסחרות בבורסת קוריאה
קטגוריה:חברות החזקות